उता भँगेराले पनि बच्चा जन्माइसकेका थिए । अनि एक दिन फेरि भँगेरा दम्पती गौंथली दम्पती कहाँ पुगे । फेरि निहुँ खोज्ने काम सुरू भयो । भँगेराले चिच्याइचिच्याई भन्न थाले- 'होइन तिमीहरूले के खोजेका, हँ ? एकपटक लखेटिइसकेपछि पनि फेरि हाम्रै ठाउँमा घर बनाउन पुगेछौं । कस्ता मिचाहा तिमीहरू त ? अब तिमीहरू यहाँ बस्ने हो भने हाम्रा चिचिला हुर्किसकेपछि कहाँ बस्छन् ? त्यसैले, अहँ, तिमीहरू यहाँ बस्न पाउँदैनौं, ठ्याम्मै पाउँदैनौं ।'
